1. melléklet a 404/2024. (XI.27.) határozathoz

**RENDELET-TERVEZET**

**Mór Városi Önkormányzat Képviselő-testületének  
.../.... (...) önkormányzati rendelete  
a személyes gondoskodást nyújtó ellátásokról szóló 11/2015. (V.6.) önkormányzati rendelet módosításáról**

Mór Városi Önkormányzat Képviselő–testülete a szociális igazgatásról és szociális ellátásokról szóló 1993. évi III. törvény 58/B. § (2) bekezdésében, 92. § (1) bekezdés b) pontjában, 92. § (2) bekezdésében és a Móri Többcélú Kistérségi Társulás Társulási Megállapodás VII. fejezet 1.17. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a Móri Többcélú Kistérségi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával a következőket rendeli el:

**1. §**

Mór Városi Önkormányzat Képviselő-testületének a személyes gondoskodást nyújtó ellátásokról szóló 11/2015. (V. 6.) önkormányzati rendelete (a továbbiakban: rendelet) bevezető része helyébe a következő rendelkezés lép:

„Mór Városi Önkormányzat Képviselő–testülete a szociális igazgatásról és szociális ellátásokról szóló 1993. évi III. törvény 58/B. § (2) bekezdésében, 62. § (2) bekezdésében, 92. § (1) bekezdés b) pontjában, 92. § (2) bekezdésében, 115. § (3) bekezdésében, 132. § (4) bekezdés d) pontjában és a Móri Többcélú Kistérségi Társulás Társulási Megállapodás VII. fejezet 1.17. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, a Móri Többcélú Kistérségi Társulásban résztvevő helyi önkormányzatok képviselő-testületeinek a jogalkotásról szóló 2010. évi CXXX. törvény 5. § (5) bekezdésében meghatározott hozzájárulásával a következőket rendeli el:”

**2. §**

A rendelet III. Fejezete a következő 16/A. §-sal egészül ki:

**„16/A. §**

A Móri Többcélú Kistérségi Társulás Hajléktalanok Átmeneti Szállása közreműködik a rendkívüli települési támogatások megfelelő felhasználásának megszervezésében.”

**3. §**

(1) A rendelet 17. § (2) bekezdés g) és h) pontja helyébe a következő rendelkezések lépnek:

*( A Szociálpolitikai Kerekasztal önkormányzat által felkért tagjai:)*

„*g)* Mozgássérültek Fejér Megyei Egyesületének Móri Csoportja vezetője,

*h)* Vakok és Gyengénlátók Fejlesztő Magánsegítő Szervezete vezetője,”

(2) A rendelet 17. § (3) bekezdése helyébe a következő rendelkezés lép:

„(3) A Szociálpolitikai Kerekasztal elnöke a Szociális és Egészségügyi Bizottság mindenkori elnöke. Az elnököt akadályoztatása esetén a Szociális és Egészségügyi Bizottság kijelölt elnökhelyettese helyettesíti.”

**4. §**

Ez a rendelet a kihirdetését követő napon lép hatályba.